Isfahano provincija

Isfahano provincija () – provincija Irano centrinėje dalyje. Administracinis centras – Isfahanas.

 Geografija 

Pietine provincijos dalimi eina Zagroso kalnų juosta, šiaurėje iškilę Karkaso kalnai. Tarp šių kalnų yra derlingas slėnis, drėkinamas Zajenderudo upės. Ši upė užsibaigia pietryčiuose telkšančioje Gavchunio druskingoje maršoje. Šiaurėje priklauso dalis Namako ežero. Klimatas sausringas, o vidutinės temperatūros metų bėgyje svyruoja tarp 40,6 °C ir 10,6 °C.

 Gyventojai 

83,3 % Isfahano provincijos gyventojų gyvena miestuose, 16,7 % – kaimuose. Vyraujanti tauta – persai, yra bachtiarų, kaškajų, gruzinų, armėnų, žydų ir kt.

Didžiausi miestai (2016 m.):

 Isfahanas – 1961,2 tūkst.
 Kašanas – 304,4
 Chomeinšehras – 247,1
 Nadžafabadas – 235,2
 Šahinšehras – 173,3
 Šahreza – 134,9
 Fūladšehras – 88,4
 Baharestanas – 79,0
 Mobarakehas – 69,4
 Aran va Bigdolis – 65,4
 Golpajeganas – 58,9
 Zarinšehras – 55,8

 Administracinis suskirstymas 

Provincija padalinta į 22 šahrestanus:

 Arano ir Bidgolio šahrestanas
 Ardestano šahrestanas
 Borcharo šahrestanas
 Čadagano šahrestanas
 Dehakano šahrestanas
 Falavardžano šahrestanas
 Fereidano šahrestanas
 Fereidunšehro šahrestanas
 Golpajegano šahrestanas
 Isfahano šahrestanas
 Kašano šahrestanas Chansaro šahrestanas
 Chomeinšehro šahrestanas
 Choro ir Biabanako šahrestanas
 Lendžano šahrestanas
 Mobarakės šahrestanas
 Naino šahrestanas
 Nadžafabado šahrestanas
 Natanzo šahrestanas
 Semiromo šahrestanas
 Šahrezos šahrestanas
 Šahinšehro ir Mejmės šahrestanas
 Tirano ir Karvano šahrestanas

 Šaltiniai 

Kategorija:Irano provincijos